

DEN NORSKE KIRKE

EIDSBERG MENIGHETSRÅD

Dato:29.10.24 kl 1830-2100.

Sted: Mysen Menighetshus Betania

Til stede  
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Guri Riksaasen, Åshild Moen Arnesen, Bjørn Solberg.

Forfall:

**Sakliste**

**Sak 90/24: Godkjenning av innkalling og sakliste**

*Vedtak:* Innkalling og sakliste og møtebok fra 24.09 godkjennes.

**Sak 91/24: Orienteringssaker**  
**a) + b): Fra sognepresten og daglig leder:** Vi er nå ferdige med alle 50-årskonfirmantmarkeringene og alle nye konfirmanter er presentert. Blir litt lange gudstjenester når vi kombinerer 50-årskonfirmanter med konfirmantpresentasjon, men mye som skal med. Takk til alle som har bidratt. Nylig var det Amigosleir på Sjøglimt, 80 barn fra området deltok. Det er blitt laget opp nye standardagender som skal brukes i alle kirkene nå. Knøttekor er populært, etterspørres å ha det oftere. Babysang tikker og går. KRIK er hver fredag, går veldig bra. Framover: Allehelgen, vært kransebindingskveld i Trøgstad forrige uke. Det er konfirmantleir 8.-10. november. Kime kommer i slutten av november. Teamet har hatt juleplanleggingsmøte, mye på programmet og skal blant annet være med på julegateåpning 21. november. Soknepresten skal være prest på alle skole- og barnehagegudstjenestene selv, gjøres i samarbeid med teamet og skole/bhg. Planlegger frivilligfest 1. april. Parkeringsvakter til Trygve Skaug i Hærland kirke 8. desember trengs. Kirkevergen deltok på teammøtet denne uken, og snakket om ressursgjennomgangen som skal gjøres i fellesrådsområdet. Soknepresten delte dokumentene som ble delt ut på teammøtet med menighetsrådet.   
**c) Fra fellesrådet:** Kirkevergen har fått mandat til ressursgjennomgang fra fellesrådet. En umiddelbar endring var at alle menighetsråd og team skulle ha en daglig leder, og det har vært forskjellig ressurstilgang de ulike stedene fra før av, som det er ulike årsaker til. Det har skjedd mye siden sammenslåingen i 2020. Gravplassavdelingen er et eksempel på samarbeid på tvers av soknegrenser. En annen ting FR er opptatt av: Nytt kontorbygg i Askim. 10 firma har levert utbyggingstilbud. Om noen uker vil det være mer kunnskap om hvordan dette vil gå.   
d) Fra MR-leder, herunder om tildelingen fra Grinistiftelsen: Har hatt gleden av å være med på 50-årskonfirmantlunsjene, og det er veldig hyggelig. Folk setter pris på dette. Vært på samling for FR-ledere i Oslo, fint å treffe andre i samme situasjon. Fått tildelingen fra Grinistiftelsen: Vi søkte om 155 000 + delvis dekning av ventilasjon til barnehagen. Vi har også spurt om vi kunne bruke 250.000 vi hadde fått tildelt til lydanlegg til Eidsberg kirke som aldri ble brukt. Vi fikk 55.000 «nye» kroner, samt de 250.000 fra tidligere. Det betyr at vi kan gjennomføre de tiltakene vi hadde med i søknaden, og vi kan bruke noe på ventilasjonsprosjektet i Trømborg..  
e) Fra styret for Trømborg menighetshus: Nytt styre, alt går bra. Økonomien er bra.   
f) Fra Mysen kirkekomite: Har hatt møte. Planla MMM til våren og allehelgen.  
g) Fra kultur- og gudstjenesteutvalget: Soknepresten forteller at det er veldig inspirerende møter. Ønsker å ha flere kultursaker på agendaen på møtene, ikke bare musikk, men også andre uttrykksformer. Organist Syver Minge ønsker å ha salmekveld på pub, noe utvalget er begeistret for. Diskuterte endringene på gudstjenestelista. Snakket om kirkekaffe: Veldig hyggelig å ha kirkekaffe, og det må være greit å ha kjeks til kaffe slik at man ikke må bake til dette.   
h) Møte i kirkekomiteen i Eidsberg: Snakket om parkeringsvakter til konserter. Skal ha takk for hjelpen-fest 14. november. Jobbe med bibelkvelder til våren.  
i) Fra Synnøve om Klosterhagen: Nytt møte 30. oktober. Fått ny skisse som Axel Wiig og Ingeborg Langeland har tegnet, og skissen skal gås gjennom på møtet. Lage årshjul og snakke litt om dugnad fremover. Fått litt midler og snakkes om hvordan dette skal brukes. 45.000 fra Grinifondet.   
*Vedtak*: a) – i) Tas til orientering.

**Sak 92/24: Økonomioversikt.** Rapporter pr 30.09. sendes ut i egen epost, og gås gjennom i møtet.  
  
 *Vedtak:* Tas til etterretning

**Sak 93/24: Høringer fra Kirkerådet.**  
Kirkerådet har sendt ut fir høringer, med svarfrist 6. desember. Menighetsrådsleder  
presenterte hovedpunktene i de tre første høringene, og viste noen av spørsmålene menighetsrådet skal svare på.  
[Høring – rammer for kirkevalget](https://www.kirken.no/kirkevalgh%C3%B8ring2024)

[Høring – biskopens tilsyn](https://www.kirken.no/nb-NO/om-kirken/slik-styres-kirken/kirkeradet/hoeringer-fra-kirkeradet/h%C3%B8ring%20-%20biskopens%20tilsyn/)

[Høyring – regulering av styringstenesta i Den norske kyrkja i kyrkjeordninga og av tilhøvet mellom prestetenesta og verksemda til soknerådet mv.](https://www.kirken.no/nb-NO/om-kirken/slik-styres-kirken/kirkeradet/hoeringer-fra-kirkeradet/h%C3%B8yring%20%20regulering%20av%20styringstenesta%20i%20den%20norske%20kyrkja%20i%20kyrkjeordninga%20og%20av%20tilh%C3%B8vet%20mellom%20prestetenesta%20og%20verksemda%20til%20sokner%C3%A5det%20mv/)

[Høring – fellesordninger innen digitalisering, personvern og informasjonssikkerhet](https://www.kirken.no/h%F8ringomfellesordninger2024)

*Vedtak:* Gjennomgangen av høringene tas til orientering. Menighetsrådet vil avgi svar på møtet 03.12.

**Sak 94/24** **Gudstjenesteplanen for vårhalvåret.** Det ble gjort vedtak på forrige møte, med en anmodning til sognepresten. I tillegg er det kommet en innvendinger, og et forslag om å endre tidspunkt og form på gudstjenesten 2. juledag.

*Vedtak:* Menighetsrådet opprettholder sitt vedtak i sak 85/24, med disse endringer og tillegg:

Det avholdes ikke gudstjeneste i Mysen kirke på Bibeldagen 16. februar.   
 Gudstjenesten i Mysen 2. juledag skal ha en form a la gudstjenesten 2. påskedag og blir en kveldsgudstjeneste.  
 Det avholdes én gudstjeneste på Tenor kirkeruin, 2. pinsedag.

Det avholdes familiegudstjeneste på søndagsskolehytta 7. september og Metodistkirken inviteres til samarbeid. Samme kveld blir det kveldsgudstjeneste i Mysen.

**Sak 95/74 Kirka vår**Saken ble behandlet på forrige møte, der rådet ønsket at saken skulle utsettes da soknepresten ikke var til stede.

På dette møtet:  
a) Daglig leder hadde en kort gjennomgang av satsingsområdene  
b) Sognepresten ga sin vurdering av og kommentar til planen  
c) Rådet hadde en avsluttende samtale om planen. Rådet er opptatt av at soknepresten ikke skal få for mye å gjøre, men er positive til det som ble lagt fram. Stilte spørsmål ved hvordan skal oppfølgingen av satsningsområdene være? Det var enighet om at evaluering etter en tide er hensiktsmessig. Det ble påpekt at tiltak rettet spesielt mot barn, kan være fellesskapsgivende også for de voksne. Det er ikke noe til hinder for at det også settes i gang tiltak/grupper for voksne parallelt med disse satsningsområdene. Rådet gjorde endelig vedtak.

*Vedtak:* Samtalen tas til etterretning og den fremlagte forslag til plan vedtas. Planen skal evalueres etter sommeren 2025.

**Sak 96/74: Eventuelt**

Det var ingen eventueltsaker.

Bjørn Solberg Åshild Moen Arnesen  
Leder referent/daglig leder